
Par grozījumiem 2026. gada 3. jūnija lēmumā Nr. 214 “Par dalību Eiropas Savienības kohēzijas politikas programmas 2021. – 2027. gadam 2.1.3. specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.1. pasākuma “Pašvaldību pielāgošanās klimata pārmaiņām” otrās projektu iesniegumu atlases kārtā”
Ādažu novada pašvaldības dome 2026. gada 3. jūnijā pieņēma lēmumu Nr. 214 “Par dalību Eiropas Savienības kohēzijas politikas programmas 2021.–2027. gadam 2.1.3. specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.1. pasākuma “Pašvaldību pielāgošanās klimata pārmaiņām” otrajā projektu iesniegumu atlases kārtā” (turpmāk – Lēmums), ar kuru tika apstiprināta konceptuāla dalība minētajā pasākumā, iesniedzot projekta pieteikumu “Pielāgošanās klimata pārmaiņām Ādažu novadā, 2. kārta” (turpmāk – Projekts).
Viena no Projekta aktivitātēm paredz Smilšu ielas teritorijas sakārtošanu Carnikavā, Carnikavas pagastā, Ādažu novadā. Aktivitātes ietvaros paredzēta ūdenstilpnes tīrīšana, kā arī zaļās infrastruktūras elementu izveide un attīstība, lai uzlabotu teritorijas noturību pret klimata pārmaiņu ietekmi un mazinātu plūdu riskus. Plānotās teritorijas platība ir aptuveni 0,68 ha. Minētajā teritorijā paredzēts izvietot arī dzeramā ūdens brīvkrānu (kadastra Nr. 8052 004 0801).
Saskaņā ar Ministru kabineta 2024. gada 7. maija noteikumu Nr. 284 “Eiropas Savienības kohēzijas politikas programmas 2021.–2027. gadam 2.1.3. specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.1. pasākuma “Pašvaldību pielāgošanās klimata pārmaiņām” pirmās un otrās projektu iesniegumu atlases kārtas īstenošanas noteikumi” 17. punktu dzeramā ūdens brīvkrāna nodrošināšanai ar sabiedrisko ūdenssaimniecības pakalpojumu sniedzēju SIA “Ādažu ūdens” ir nepieciešams noslēgt sadarbības līgumu, nosakot pušu tiesības, pienākumus un atbildību Projekta mērķu un rādītāju sasniegšanā.
Ņemot vērā iepriekš minēto un pamatojoties uz Pašvaldību likuma 4. panta pirmās daļas 18. un 22. punktu, Ādažu novada pašvaldības dome
NOLEMJ:
1. Papildināt Ādažu novada pašvaldības domes 2026. gada 3. jūnija lēmuma Nr. 214 “Par dalību Eiropas Savienības kohēzijas politikas programmas 2021.–2027. gadam 2.1.3. specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.1. pasākuma “Pašvaldību pielāgošanās klimata pārmaiņām” otrajā projektu iesniegumu atlases kārtā” lemjošās daļas 4. punktu ar jaunu 4.3. apakšpunktu šādā redakcijā:
“4.3. Centrālās pārvaldes Juridiskajai un iepirkumu nodaļai sadarbībā ar Centrālās pārvaldes Attīstības un projektu nodaļu sagatavot un noslēgt sadarbības līgumu ar SIA “Ādažu ūdens” par dzeramā ūdens brīvkrāna izvietošanu Projekta ietvaros.”
2. Lēmuma izpildes kontroli uzdot veikt pašvaldības izpilddirektora vietniecei.



Pašvaldības domes priekšsēdētājs							G. Miglāns

